als_Latn dik_Latn ron_Latn
Asport – Ledian Memushaj mbetet i kërkuar. Vlonjati i kombëtares kuq-e-zi vazhdon të mbetet ndër emrat e preferuar për shumë klube, ku përtej atyre të Serie B tashmë përflitet për një interesim edhe nga Serie A. Empoli i shqiptarit tjetër, Elseid Hysaj, thuhet se “po e çon nëpër mend” 28 vjeçarin e Pescaras.
Portali informativ italian, “Tuttomercatoweb” raportoi sot se mes Empolit dhe Pescarës shihet një bashkëpunim i ngushtë në aspektin e transferimeve. Sipas këtij portali klubi i Serie A-së sheh tek Pescara dy lojtarë ideal për të përforcuar skuadrën në fazën e dytë të sezonit, mes të cilëve figuron emri i Ledian Memushajt.
Memushaj është rikthyer formës së mirë, duke realizuar 12 ndeshje dhe dy gola. Ai humbi shumë nga lëndimi që kishte pësuar por tregoi se gëzon cilësi prej kampioni pasi iu rikthye fushës me të njëjtin oreks si dikur. Për këtë ai meritoi edhe rikthimin në kombëtare.
You must be logged in to post a comment Login
als_Latn als_Latn als_Latn eng_Latn